alibayram/wikipedia-40-langs huggingface dataset:
Siebel Systems

Siebel je ime brenda Oracle Corporationa. Siebel Systems, Inc. je godine 1993. osnovao Thomas Siebel, a tvrtka se bavila dizajnom, razvojem, marketingom i podrškom CRM aplikacija.

Siebel systems je u oktobru 2003. preuzeo kompaniju Keith Raffela  UpShot (konkurenta kompanije salesforce.com).

Dana 12. 9. 2005 je objavljeno kako je Oracle Corporation pristao kupiti Siebel Systems za 5,8 milijardi dolara.

Bilješke

Vanjske veze 
 Oracle business unit also pointed to by http://www.siebel.com/
 Yahoo! - Obsolete Siebel Systems, Inc. Company Profile

Nastanci 1993.
Prestanci 2006.
Bivše američke kompanije
Kompjuterske kompanije
Moralni imperativ

Moralni imperativ je, u filozofiji, unutrašnje čovekovo načelo prema kojem on određuje svoje postupke. Osvnovne postulate moralnog imperativa nalazimo već kod Platona, koji je "najviše Dobro" izvodio iz svojih ontoloških postavki. On to "najviše Dobro" nigde jednoznačno ne definiše, ali kaže da je "pravičnost dati svakome ono što mu pripada" (Resp, 332c) te ustvrđuje da postoji jedan moralni zakon koji važi za sve pojedince i države.

Moralni imperativ razvio se u jednu vrstu kategoričkog imperativa kako ga je definisao Immanuel Kant: "Postupaj samo prema onom načelu za koje ujedno možeš hteti da postane opštim zakonom". To znači da čovek svojom slobodnom voljom mora usklađivati svoje delovanje na taj način da njegove lične etičke pobude, to jest njegova načela, uvek i u svakoj prilici mogu postati opštim zakonom čovečanstva. Kant je, dakle, ovaj imperativ smatrao produktom delovanja uma: odbacivanje ovog opšteg moralnog načela bilo bi suprotno čistom umu. Kasniji mislioci smatrali su da moralni imperativ proizlazi iz savesti, kao božanski glas koji govori kroz ljudski duh. Prema tome, načela savesti su jednostavno ispravna i ne treba da ih dalje objašnjavati.

Etika
Bitka kod Artemizija

Bitka kod Artemizija (480. pne.) je bila trodnevna pomorska bitka koja se odigrala 480. pne. kod rta Artemizij (uz otok Eubeju), a vođena je između udruženih grčkih polisa i Kserksove Perzijske Monarhije tokom Grčko-perzijskih ratova. Istovremeno se odigravala i kopnena bitka kod Termopila.

Udružena grčka flota iz većine polisa sa juga krenula je u susret Perzijancima kod rta Artemizij. Predvodili su ih Atenjanin Temistoklo i Spartanac Euribijad. Grčki plan je bio spriječiti perzijsku mornaricu u kretanju prema jugu, budući da su Perzijanci istovremeno napredovali na kopnu i moru, a kopnena vojska ovisila je o zalihama na mornarici. Strategija koju je predložio Temistoklo bila je ratovanje u uskim morskim prolazima između Eubeje i kopna, jer u takvim „uskim grlima“ brojčana nadmoć perzijske flote ne bi došla do izražaja.

Perzijanci su poslali dio od oko 200 brodova južno od Eubeje. Time su htjeli zatvoriti Grcima prolaz i uhvatiti ih u klopku. Grci su pak od doušnika saznali za plan i poslali svoju flotu ususret perzijskoj. Iako su bili brojčano slabiji Grci su u prvom obračunu pobijedili, za što su glavni razlog bili pojačani kljunovi na grčkim brodovima. Grci su navodno uništili ili zarobili 30 perzijskih brodova, dok su se ostali povukli ali su nastavili kružiti oko Eubeje. Međutim, iste noći zahvatila ih je velika oluja i nanijela im velike gubitke.

Sutradan je Grcima iz Atene stiglo pojačanje od još 53 broda pa su Grci na prepad uništili nekoliko perzijskih brodova u izviđanju. Trećeg dana, navodno 11. 8., došlo je do velike i odlučujuće bitke. Prema Herodotu, grčke snage uoči 333 brodova, a perzijske oko 500 brodova. Perzijanci su pokušali iskoristiti brojčanu prednost u brodovima i napravili borbenu formaciju u obliku polukruga. Cilj je bio onemogućiti grke na povlačenje. Grci su zauzeli obrambeni formaciju, također polukrug. U bitci pobjeđuje Perzijska Monarhija, a pola atenske mornarice je uništeno. Nakon toga Grci su saznali o porazu Leonide I. u bitci kod Termopila pa se grčka flota povukla na jug. 

Gubici iz ove trodnevne bitke nisu poznati. Ipak, Grci su trećeg dana imali poprilične gubitke, no s obzirom kako nisu imali toliku pričuvnu flotu kao Perzijanci, morali su se povući bez obzira na ishod bitke kod Termopila.

Veze 
 Grčko-perzijski ratovi
 Perzijska Monarhija
 Atena (polis)
 Artemizija I od Karije
 Temistoklo

Izvori

Vanjske veze 
 Bitka kod Artemizija 480. pne. - arhiva fotografija (Livius.org)
 Reed Classics, extracts from Herodotus Book Eight
 Artemisium

Artemizij
Artemizij
Artemizij
Artemizij
480. pne.
Bovansko jezero

Bovansko jezero je jezero koje se nalazi na Sokobanjskoj Moravici kod Bovna između Sokobanje i Aleksinca. Jezero je veštačka akumulacija nastala gradnjom brane 1978. godine u sistemu regulacije sliva Morave i hidrocentrale „Đerdap“ sa zadatkom da zadrži nanose brdskih i planinskih reka, a istovremeno da akumulira velike količine vode.

Geografski položaj 
Jezero je udaljeno oko 20 km od Aleksinca, a 12 km od Sokobanje i nalazi se na regionalnom putu Aleksinac-Sokobanja-Knjaževac.

Osobina 
Jezero je dugo 8 km, najveća širina mu je 500 m, a dubina 50 m. Preko postrojenja za prečišćavanje vode Bovansko jezero vodom snabdeva grad Aleksinac.

Galerija

Vanjske veze 

Jezera u Srbiji
Bitka kod Sirakuze

Bitka kod Sirakuze se može odnositi na:
 prva i druga bitka kod Sirakuze 415. i 414. pne., u kojoj su se Atenjani borili protiv Sirakužana i Spartanaca.
 Bitka kod Sirakuze godine 387. pne. koja se dogodila tokom kartaginske invazije Sicilije.
 Opsada Sirakuze godine 212. pne., koja je uslijedila nakon štos e Sirakuza pobunila protiv Rimljana, a Rimljani poslali vojsku na čelu s Marcelom.
Bitka kod Sibote

Bitka kod Sibote odvijala se 433. pne. između Korkire (Krf) i Korinta. Bitka je dovela do Peloponeskog rata. 

Korkira je bila stara korintska kolonija, koja više nije želela da ostane pod Korintom. Korkira je po mornarici bila druga po jačini u celoj Grčkoj. Udružila se sa Atinom, dok je Korint bio saveznik Sparte. Atina je poslala 10 brodova kao pomoć Korkiri, ali sa uputstvom da se upotrebe samo u slučaju iskrcavanja korintskih snaga. Korint je sakupio 150 brodova pod komandom Ksenoklida.

Korkira je skupila 110 brodova i odabrali su ostrvo Sibota kao svoju bazu. Kad su korintski brodovi stigli, Korkirani su formirali liniju, sa Atinjanima na desno. U korintskoj liniji nalazili su se Megarani na desno, Korinćani na levo, a ostali saveznici u sredini.
Obe strane su imale na brodovima hoplite sa strelcima. 

Umesto da brodovima napadaju i pokušaju tako potopiti protivnički brod, obe strane su nastojale da skoče na protivnički brod i da vode kopneni rat na moru. Atinski brodovi u početku nisu ušli u bitku, jer se Korinćani nisu još nastojali iskrcati.

Dvadeset Korkirinih brodova je uništilo Korintsko desno krilo i ganjalo je Korinćane do obale i logora, kojega su zapalili.
Korintsko levo krilo je bilo uspešnije, pa su se Atinjani uključili u bitku.
Međutim Korinćani pobeđuju. Plove kraj svih potopljenih neprijateljskih brodova i ubijaju mnoge i zarobljavaju 1250 vojnika.

Korkirani i Atinjani beže natrag da brane ostrvo. Kad su se Korinćani približili Korkiri, došlo je 20 atinskih brodova pod komandom Glaukona. Korinćani se povlače. Sledećeg dana Atinjani prete Korinćanima da ne pokušaju iskrcavanje. Korinćani se povlače. 

Obe strane su tvrdile da su pobedile. Ubrzo posle bitke usledila je bitka kod Potideje, što je dovelo do formalne objave rata sa Spartom.

Vidi još 
 Peloponeski rat

Vanjske veze 
 članak o bici kod Sibote

433. pne.
S
S
Bitka kod Potideje

Bitka kod Potideje odvijala se 432. pne. između Atine i kombinovane armije Korinta, Potideje i saveznika.

Bitka je završila atinskom pobedom. Zajedno sa bitkom kod Sibote predstavlja katalizator Peloponeskog rata.

Atinski zahtev 

Potideja je bila korintska kolonija na poluostrvu Halkidiki. Bila je član Delskog saveza i plaćala je danak Atini.

Atina se bojala da će se Potideja pobuniti pod uticajem Korinta ili Makedonije. Posle bitke kod Sibote Atina zahteva da Potideja sruši deo zidina, da protera korintskog ambasadora i da pošalje taoce u Atinu.

Pregovori pod pretnjom 
Atina je skupila flotu od 30 brodova i 1000 hoplita pod komandom Arhestrata. Tu vojsku je Atina bila namenila bici protiv Perdika u Makedoniji. Potideja je poslala ambasadore u Atinu i Spartu. Kad su propali pregovori u Atini, Sparta je obećala pomoć. Korint šalje 1600 hoplita i 400 lako naoružanih pod komandom Aristeja.
Kao odgovor na sve to Atina šalje dodatnih 2.000 hoplita i 40 dodatnih brodova pod komandom Kalija.

Atinjani pobeđuju 
U bici Aristejevo krilo korintskih trupa pobeđuje deo Atinjana, a na ostalim delovima bojišta Atinjani pobeđuju. Aristej se vraća duž obale do Potideje, nastojeći izbeći glavninu atinskih snaga. Rezervne snage od Potideje su takođe poražene. Korinćani i Potidijanci su izgubili 300 vojnika, a Atinjani 150.

Duga i skupa opsada 
Atinjani ostaju van Potideje neko vreme, pa dobijaju pojačanje od 1.600 hoplita. Obe strane grade zidove. Atinjani uspevaju da blokiraju Potideju morskom blokadom. Tokom blokade predstavnici Atine i Sparte se sastaju i proglašava se rat.

Opsada je mnogo koštala, pa Atinjani nisu bili baš sretni. Alkibijad i Sokrat su bili kao vojnici u toj bici, a Sokrat je Alkibijadu spasio život.

Vidi još 
 Peloponeski rat

Vanjske veze 
 članak o bici kod Potideje

432. pne.
P
P
Bitka kod Halkide

Bitka kod Halkide odvijala se 429. pne. između Atine i Halkide sa saveznicima.

Atinjani pod Ksenofonovim vođstvom su krenuli u Trakiju da napadnu Halkidu, tokom početka Peloponeskog rata.
Uništili su useve van Spartula i počeli su pregovore sa pro-atinskim frakcijama u Halkidi. Protu-atinske frakcije su tražile pomoć Olinta.

Zajednička armija Halkide, Spartule i Olinta bori se protiv Atinjana. Hopliti su poraženi i vraćaju se u Spartulu. Konjanici s druge strane pobeđuju Atinjane.
Kad im je stiglo pojačanje, započinju drugi napad na Atinjane. Atinjani beže u panici. Gube generale i preko 430 ljudi.

Veze 
 Peloponeski rat

429. pne.
Halkida
Halkida
Bitka kod Naupakta

Bitka kod Naupakta odvijala se 429. pne. u ranoj fazi Peloponeskog rata. Bila je to bitka između atinske flote i kombinirane flote Sparte i Korinta.

Značaj Naupakta 

Ambrakija i Kaonija su molile Spartu da osvoji Akarnaniju, što bi omogućilo Sparti da napadne Naupakt, atinsku pomorsku bazu u Korintskom zalivu.
Spartanski general Kned je sa flotom i 1.000 hoplita udarao po Akarnaniji, a za to vreme je atinska flota pod komandom Formiona čekala u Korintskom zalivu u slučaju napada na Naupakt. Kned je bio poražen u Akarnaniji, a korintska flota je kasnila.

Malobrojniji Atinjani napadaju korintski konvoj 

Korinćani su imali 47 brodova, ali nisu se usuđivali da napadnu Formija, iako je imao samo 20 brodova. Korinćani su bili zaduženi za snabdevanje Kneda i njegovih trupa.
Veći korintski brodovi su štitili brodove za snabdevanje, praveći krug oko njih. Atinjani su napravili liniju i neprekidno su plovili kraj Korintskih brodova, prisiljavajući korintske brodove da plove u kompaktnoj formaciji. Kad su korintski brodovi napravili krivi manevar, atinska flota pod komandom Formija je napala. Atinjani su zarobili 12 brodova, potopili još više, a ostalima dopustili da pobegnu.

Spartanci uveravaju Korinćane da će dobiti bitku jer ih ima više 
Formio je nastavio da sledi korintske brodove. Korintskim brodovima su se pridružili spartanski. Atina šalje 20 dodatnih brodova, ali kasne blizu Krita.
Prve sedmice posle bitke Peloponežani okupljaju flotu od 77 brodova usidrenu na ulazu u zaliv, nasuprot atinskim brodovima. Korinćani nisu želili još jednu bitku, a Spartanci su ih smatrali kukavicama, jer je atinskih brodova bilo daleko manje. Kned i Bradid su uveravali Peloponežane da su jednostavno nepripremljeni i da će sigurno dobiti drugu bitku, jer se bore na svom terenu, imaju daleko više brodova opreme i hoplita.

Ni Atinjani se nisu želili boriti, jer ih je bilo daleko manje. Ali Formio je verovao da su Atinjani najiskusniji na moru i da zato mogu pobediti daleko brojnijeg neprijatelja.

Bitka 
Peloponežani su želeli da navuku atinske brodove u najuži deo zaliva, a Formio je želio da se bori kod Naupakta. Peloponežani formiraju 4 reda, sa 20 brodova na desnom krilu koji se prave da idu za Naupakt, što je bio trik, koji je naveo Formija da se pokrene da ih zaustavi. Devet atinskih brodova je uhvaćeno ili uništeno, a preostalih 11 je pobeglo. Deset brodova je otišlo u Naupakt, a jedanaesti je koristio trgovački brod kao mesto za sakrivanje. Kad je taj brod naglo potopio peloponeški brod pod komandom Timokrata, neiskusni Peloponežani se uplašiše i počeše bežati, a 11 atinskih brodova ih je napalo i potopilo 6, a ostale ganjalo po zalivu. Kad je stiglo atinsko pojačanje od 20 brodova, Peloponežani su se potpuno povukli.

Vidi još 
 Peloponeski rat

429. pne.
N
N
Bitka kod Tanagre (426. pne.)

Bitka kod Tanagre odvijala se 426. pne. između Atine i Tanagre. To je bila jedna od bitaka Peloponeskog rata. 

Ostrvo Melos je odbilo da se pridruži Delskom savezu, čak i pod pritiskom. Godine 426. pne. Atina šalje na ostrvo Melos flotu od 60 brodova i 2.000 hoplita, pod komandom Nikija. Atinjani ne zauzimaju ostrvo, nego se iskrcavaju u Beotiji. Hopliti su krenuli prema Tanagri, gde su se spojili sa glavnom atinskom armijom koja je došla iz Atine pod komandom Hiponika i Eurimedona. Harali su okolnim seoskim područjem, a sledećeg dana pobeđuju savez Tanagre i Tebe.

Vidi još 
 Peloponeski rat

426. pne.
T
T
Bitka kod Olpeje

Bitka kod Olpeje odigrala se 426. pne. između Atine i Sparte. To je bila jedna od bitaka Peloponeskog rata, u kojoj Atina pobeđuje.

Atina i Sparta uvučeni u lokalni sukob 

Godine 426. pne. 3.000 hoplita iz Ambrakije napali su deo Akarnanije i okupirali su utvrđenu Olpeju. Akarnanija traži pomoć od 20 atinskih brodova i od atinskog generala Demostena . Ambrakija traži pomoć od Euriloha iz Sparte, koji prolazi neprimetno kraj Akarnanaca. 

General Demosten dolazi u zaliv ispod Olpeje sa brodovima, 200 hoplita i 60 strelaca. Pridružio se armiji Akarnanije. Ambrakija i Peloponežani su imali više vojske, pa Demosten odlučuje da postavi zasedu sa 400 hoplita iz Akarnanije.

Demosten postavlja na desno krilo Atinjane i trupe iz Mesene, a u centru i na levom krilu trupe iz Akarnanije. 
Euriloh je na levom krilu svoje armije direktno suočen Demostenu.

Spartanci poraženi 
Kad je počela bitka Euriloh je poluokružio Demostena i pretilo je da ga potpuno okruži. Onda su hopliti iz Akarnanije postavljeni kao zaseda ušli u bitku. Ubijaju Euriloha i izazivaju paniku kod levog krila tj. Spartanaca.

Nasuprot tome, s desne strane vojska iz Ambrakije pobeđuje levo krilo od Akarnanije, ganjajući ih do Argosa. Međutim ostatak trupa iz Akarnanije dolazi da pomogne i pobeđuje trupe iz Ambrakije.
Demosten je izgubio 300 ljudi.

Kad je Euriloh ubijen, komandu je preuzeo Menedaj. Menedaj pokušava da sklopi mir sa Demostenom. Demosten dopušta da samo vođe pobegnu. Ipak Menedaj sa trupama pokušava beg. On uspeva da pobegne, a 200 vojnika iz Ambrakije je ubijeno prilikom bega.

Demostenova varka 
U međuvremenu iz Ambrakije je dolazila druga vojska, koja nije znala za poraz od prethodnog dana. Demosten se pretvara da je on drugi deo njihove armije i iznenađuje ih preko noći ubijajući većinu. Drugi su pobegli, ali je veliki deo kasnije uhvaćen. Ambrakija je izgubila oko 1.000 vojnika tokom 2 dana.

Demosten je sad mogao lako zauzeti Ambrakiju. On to ne čini, nego se sklapa 100-godišnji mir.

Vidi još 
 Peloponeski rat

426. pne.
O
O
Bitka kod Amfipolja

Bitka kod Amfipolja odigrala se 422. pne. između Atine i Sparte. To je bila jedna od bitaka Peloponeskog rata. 
Sparta je 424. pne. zauzela Amfipolj sa mnogim rudnicima srebra u okolini. To je bio težak financijski udar za Atinu. Sve to dovodi do bitke u kojoj Spartanci pobeđuju. Posle bitke ni Sparta ni Atina ne žele nastavak rata pa se sklapa Nikijin mir 421. pne.

Osvajanje Amfipolja 424/423. pne. 
U približno isto vreme kad se dešavala bitka kod Delija zime 424/423. pne. spartanski general Brasida opseda Amfipolj.
Amfipolj je atinska kolonija u Trakiji na reci Strumi. Grad je branio atinski general Eukle, koji je molio Tukidida da žto pre stigne u pomoć.

Da bi osvojio grad pre nego što stigne Tukidid, Brasida velikodušno obećava svima koji ostanu, da im neće dirnuti imovinu, a onima koji hoće da odu nudi slobodan prolaz. Amfipolj se tako predao iako se atinski general Eukle tome protivio. Tukidid je stigao u obližnju luku istog dana kad se grad predao. Tukididu prilaze oni koji su napustili grad. S druge strane Brasid pravi savezništva sa tračkim gradovima, a i sa Perdikom iz Makedonije.
Atinjani su se bojali da će njihovi drugi saveznici u tom području brzo kapitulirati, ako im Brasida ponudi povoljne mirovne uvete.
Tukidida smatraju odgovornim za pad Amfipolja, iako se on žalio da nije mogao stići na vreme. Pozvan je u Atinu, gde su mu sudili i proterali ga.

Primirje 423. pne 
Posle pada Amfipolja Atina i Sparta potpisuju primirje. Atina se nadala da može utvrditi još više gradova kao pripremu za buduće napade od strane Brasida. Spartanci su se nadali da će Atina konačno da im vrati zarobljenike iz bitke kod Sfakterije 424. pne.. Prema primirju svaka strana ostaje ondje gde jest i primirje je trebalo trajati godinu dana.
Tokom pregovora o primirju Brasida zauzima jedan grad i odbio je da ga vrati kad mu je stigla vest o primirju. Kleon je poslao vojsku da to mesto vrate iako je bilo primirje.

Bitka 422. pne. 
Kada je prošlo primirje 422. pne., Kleon je stigao u Trakiju sa 30 brodova, 1200 hoplita, 300 konjanika i drugim trupama od atinskih saveznika. Ponovo je zauzeo Toronu i Skion. 
Brasida je imao 2.000 hoplita, 300 konjanika te neke trupe u Amfipolju. Brasida nije bio siguran da može pobediti, pa se vratio u Amfipolj. Kleon je krenuo prema Amfipolju, pripremajući se za bitku. Pošto Brasida nije izašao, Kleon se vraća. U tom trenutku Brasida izlazi iz Anfipolja i napada dezorganiziranu atinsku vojsku. Tokom te trke Brasida biva smrtno ranjen. Kleon je takođe ubijen u bici. Cela atinska vojska je pobegla a 600 je ubijeno putem. Samo 8 druge strane je ubijeno u bici.

Posledice 
Brasida je sahranjen u Amfipolju, a Amfipoljani ga poštuju kao osnivača grada. Posle bitke i Atini i Sparti je bilo dosta rata, pa potpisuju Nikijin mir 421. pne. .

Vidi još 
 Peloponeski rat

Izvori 

422. pne.
A
A
Bitka kod Sime

Bitka kod Sime odigrala se 411. pne. između Sparte i Atine na ostrvu Sima u jugoistočnom Egeju. To je bila jedna od bitaka Peloponeskog rata.

Uvod 
Kada se 413. pne. u Kariji pobunio Amorg, sin persijskog cara Darija II, Atina je pomagala pobunu. Darije II zato odlučuje da pomaže Spartu protiv Atine. Sparta je napravila savez sa Persijom. Sporazum sa Persijom je napravio Terimen, a Spartansku flotu je preuzeo Astioh. 
Astioh je krenuo sa spartanskom flotom prema Knidu da bi dobio 27 opremljenih persijskih brodova za bitku protiv Atine. Atinska flota je bila stacionirana na Samu pod komandom Harmina. Atinjani su bili obavešteni o kretanju spartanske flote i pripremili su se da ih presretnu kod Sime.

Bitka 

Tokom bitke je bila oluja sa veoma slabom vidljivošću, tako da su mnogi spartanski brodovi bili odvojeni od glavnine flote. Atinski komadant Harmin se borio sa 20 brodova protiv spartanskog levog krila, kojega je jedino i vidio pri oluji. Pri tome potapa 3 broda. 

Onda stiže ostatak spartanske flote i opkoljava Atinjane. Harmin se povlači na Halikarnas kad je izgubio 6 brodova. Ostatak atinske flote dolazi sa Samosa i plovi prema Knidu, ali nijedna strana više ne ulazi u okršaj.

Vidi još 
 Peloponeski rat

411. pne.
S
S
Bitka kod Kinoseme

Bitka kod Kinoseme je pomorska bitka između Atine i Sparte, a odigrala se na Helespontu 411. pne.. To je bila jedna od bitaka Peloponeskog rata. 

U to vreme u Atini se desio oligarhijski prevrat. Atinska flota sa Samosa je bila protiv tog oligarhijskog prevrata.

Peloponeska flota pod vodstvom Sparte bila je stacionirana u Miletu i čekala je feinčansku flotu, koja je bila zadržana od strane Alkibijada, što Spartanci nisu znali. Spartanski general Mindar isplovljava sa 73 broda prema Hiosu, što navodi Atinjane da se pokrenu sa 55 brodova sa Samosa.

Atinjanima se kasnije priključuju dodatni brodovi, tako da ih ima 76. I Spartancima se priključuju dodatni brodova, pa imaju 86 brodova.

Atinski brodovi su zaplovili prema Helespontu, kad su saznali za kretanje peloponeške flote. Kod flote Peloponežana Sirakužani su bili na levom krilu, a spartanski brodovi na desnom krilu. Kod Atinske formacije Trasil je komandovao levom, a Trasibul desnom stranom. Pokušavali su jedni druge da zakrile, tako da su dosta rastegli svoje linije.

U početku su Spartanci uspeli proći kroz centar atinske linije, ali Trasibul je uspeo reorganizirati pozicije atinskih brodova i počeo je goniti Spartanske brodove, koji su sad bili van formacije. Spartanski brodovi su se povukli, a onda su to učinili i sirakuški. Atinjani su uhvatili 21 brod. Ostali su pobegli. Atinjani su izgubili 15 brodova.
Atinska pobeda je pomogla svrgavanju oligarhije u Atini.

Vidi još 
 Peloponeski rat

411. pne.
K
Kin
Bitka kod Kizika

Bitka kod Kizika je pomorska bitka između Atine i Sparte u kojoj je 410. pne. atinska flota potpuno uništila spartansku flotu. To je bila jedna od bitaka Peloponeskog rata. Pobeda u toj bici omogućila je Atini da povrati veliki broj gradova oko Helesponta. Uoči poraza Spartanci su ponudili mir, što je Atina odbila.

Uvod 

Posle atinske pobede kod Abida 411. pne. spartanski admiral Mindar zahteva pojačanja od Sparte, a sa persijskim satrapom je radio na novoj ofanzivi. Atina je međutim ostala bez novca za vođenje rata. Tako u proleće 410. pne. Mindar gradi flotu od 80 brodova i uz pomoć persijskih trupa opsedaju i zauzimaju Kizik. 

Atinska flota se povlači sa Helesponta prema Kardiji, da bi izbegli okršaj sa ojačalom spartanskom flotom. Alkibijad, Teramen i Trazibul traže novac da bi obnovili flotu i uspevaju ponovo stvoriti flotu od 86 brodova. Ta flota sa kopnenom vojskom kreće prema Helespontu, da se sukobe sa Spartancima.

Bitka 
Atinska flota je ušla u Helespont noću da ne bi bilo prebrojano koliko imaju brodova. Iskrcali su se blizu Kizika. Zatim su podelili flotu. Alkibijad je krenuo prvi napred sa 20 brodova, a Teramen i Trazibul su se prikradali odotraga. Spartanski admiral Mindar je ugledao samo Alkibijadov deo, pa je smatrao da su Atinjani mnogo inferiorniji. Krenuo je prema Alkibijadu. Alkibijadovi brodovi su se razbežali, a Mindar je krenuo za njima. 

Kad je Mindar odmakao dovoljno daleko od luke u Kiziku, Alkibijad je okrenuo brodove prema Mindaru, a Teramen i Trazibul su zauzeli poziciju da odseku odstupnicu Mindaru.
Mindar je upao u zamku, pa kreće prema jednoj plaži južno od grada, gde se nalazio persijski satrap Farnabaz sa vojskom.
Tokom bega spartanski brodovi su pretrpili gubitke, ali dolaze do obale.

Alkibijadova vojska dolazi do spartanskih brodova na obali i počela ih povlačiti kukama. Persijska mnogo brojnija vojska ulazi u bitku i uspeva da otera Atinjane prema moru. Trasibul i Teramen ulaze u bitku i atinska vojska pobeđuje Spartance i Persijance.
Uhvaćeni su svi spartanski brodovi. Mindar je ubijen. Spartanski saveznici su zapalili svoje brodove pri povlačenju.

Posledice 
Posle dramatične pobede Atina kontroliše celi Helespont. Sledećeg dana ulaze u Kizik, koji se predao bez borbe.
Demoralizirana Sparta traži mir, ali Atina odbija. Pobeda pridonosi padu oligarhije u Atini. 

Atina je međutim bila u velikim financijskim teškoćama. Zbog toga Atina nije bila u stanju da ofanzivno iskoristi pobede na bojnom polju i proširi dovoljno teritorije.
Sparta sa druge strane dobija financijsku pomoć Persije , pa iznova gradi flotu i ponovo kreće na pohode protiv Atine.
Atina će posle ovoga uspeti još jednom da pobedi u bici kod Arginuskih ostrva. Ali poraz u bici kod Egospotama 405. pne. označiti će brzi kraj rata.

Iako je uništila celu spartansku flotu u bici kod Kizika, Atina nije uspela da ostvari dugoročnu prednost. Bitka je samo poslužila da odgodi ishod rata.

Vidi još 
 Peloponeski rat

410. pne.
K
Kiz
Bitka kod Arginuskih ostrva

Bitka kod Arginuskih ostrva  je bitka između Atine i Sparte, koja se odigrala 406. pne.. To je bila jedna od bitaka Peloponeskog rata.

Sparta blokira Atinjane na Lezbosu 

Spartanci pod komandom Kalikratida blokirali su na ostrvu Lezbos Atinjane pod komandom Konona. Atina šalje u pomoć 155 brodova sa nedovoljno veštom posadom. U Atini je bilo ostalo jako malo veštih veslača, tako da su na brodove ukrcali oslobođene robove. Pošto nije bilo mornaričkih oficira na raspolaganju flotom je komandovalo 8 generala.
Kalikratida sa 120 brodova presreće atinsku flotu.

Početni raspored 
Pošto su znali da se suočavaju sa iskusnim spartanskim posadama, Atinjani odlučuju da primene novu strategiju. Umesto tradicionalne jedne linije brodova, Atinski centar se sastojao od dve linije, sa širim razmacima među brodovima.
Brodovi iz druge linije time su mogli štititi bokove brodova prve linije. Nesigurni kako da se bore protv te formacije, Spartanci se nisu usudili da napadnu atinski centar.

Bitka 
Detalji bitke nisu jasni, ali kako je bitka trajala, dolazila je do izražaja supriornost u broju Atinjana na krilima,pa su se spartanski bokovi počeli savijati. Prisustvo očuvanog centra omogućilo je da se dalje sabije spartanska formacija. Konačno Spartanci beže, gubeći 70 brodova. Atinjani su izgubili 25 brodova. Kalikratida je ubijen u bici.

Posledice 
Posle bitke Atinjani su pretrpili gubitke. Zbog oluje nakon bitke nisu mogli da spasu mnogo mornara sa potopljenih brodova.
Po povratku u Atinu smenili su oficire jer nisu spasili mornare sa potopljenih brodova. Šestoricu su pogubili, a među njima je bio i Perikleov sin. Neki su pobegli, pa im se sudilo u odsustvu. Izostanak talentovanih komadanata se osetio sledeće godine u bici kod Egospotama.

Vidi još 
 Peloponeski rat

406. pne.
A
A
Bitka kod Mikale

Bitka kod Mikale bila je jedna od dvije velike bitke kojima je okončana perzijska kontrola Grčke tokom Grčko-perzijskih ratova. Bitka se odvijala 27. 8. 479. pne. na padinama planine Mikala suprotno od Samosa na kopnu Jonije. Bitka kod Mikale rezultirala je razaranjem glavnih perzijskih snaga u Joniji i uništenjem perzijske mediteranske flote. Istog dana je bila bitka kod Plateje, gdje su Grci također pobijedili. Perzijska vojska je bila prisiljena da napusti evropsku Grčku i Joniju čime je na pola vijeka završen period perzijske vladavine.

Uvod 
U proljeće 479. pne. razni jonski gradovi su se pobunili protiv njihovih perzijskih vladara. Perzijanci su bili jači i pretilo je slamanje pobune, pa pobunjenici traže pomoć od zapadnih Grka. Sastali su se predstavnici nekoliko jonskih gradova u Ateni sa predstavnicima Sparte i Atene. Komadant perzijskih snaga u Grčkoj Mardonije prijeti Atenjanima ako ne ostanu neutralni. Atena i Sparta odbijaju i pripremaju se za rat. Kad su Mardonijeve snage došle do Atene, građani Atene su se povukli do Salamine. Mardonije je mislio da će se Atenjani predati, pa je postavio kriterije predaje. Atenjani su odbili da se predaju.

Sparta je pripremala za rat sa 5000 svojih vojnika i 35.000 vojnika od saveznika. U posjetu im je došla delegacija sa Samosa tražeći pomoć.
Pokrenuta je grčka flota od 110 brodova sa Dela pod komandom Spartanca Leotihida.

Bitka 
Perzijanci odlučuju da se sukobe sa Grcima na kopnu. Otplovili su do obližnjeg poluotoka Mikale istočno od grada i formirali su zid od svojih brodova. Kada je stigla grčka flota i našla prazan Samos smatrali su da su Perzijanci pobegli izbjegavajući bitku. Grci nalaze Perzijance na obali sa već oformljenom bojnim rasporedom. Leotihid je pozvao sve Grke sa Samosa da se ne bore u perzijskoj vojsci i da tokom bitke izdaju Perzijance. Perzijanci su onda razoružali vojnike Grke sa Samosa, a njihove neprijatelje Grke sa Mileta su postavili da čuvaju odstupnicu, puteve prema pozadini.

Grci su se iskrcali sa brodova i spremili se za bitku. Spartanci su bili na desnom krilu, a Atenjani na lijevom. Atenjani su prvi krenuli sami u bitku. Nakon kratke bitke Perzijanci su bili prisiljeni da se povuku u tvrđavu, koju su prethodno pripremili. Atenjani su zauzeli i tvrđavu. Preživeli Perzijanci su bježali, a Grci sa Mileta koji su im trebali čuvati odstupnicu su se također okrenuli protiv njih, tako da je malo Perzijanaca došlo do Sarda.

Kada su stigli Spartanci perzijski logor je bio opljačkan, a brodovi na plaži uništeni.

Rezultat 
Spartanci su predlagali Atenjanima da evakuiraju jonske Grke i dovedu ih u Grčku, jer su smatrali da nije vrijedno truda stalno braniti jonske Grke kad god su napadnuti. Atenjani nisu htjeli da tako gube svoje kolonije i prihvataju jonske gradove u savez protiv Perzije.

Kad su porazili Perzijance, Spartanci su se vratili kući, a jonski gradovi su ušli u savez sa Atenom formirajući Delski savez. Atenjani počinju pokazivati sve veću nezavisnost od Sparte, što će kasnije dovesti do Peloponeskog rata.

Veze 
 Grčko-perzijski ratovi
 Bitka kod Plateje

Mikala
Mikala
Mikala
479. pne.
Bitka kod Salamine na Kipru

Bitka kod Salamine na Kipru (450. pne.) bila je pomorska bitka koja se paralelno sa kopnenom bitkom vodila nedaleko od obale grada Salamine na Kipru, u vrijeme grčko-perzijskih ratova. Sukobljene strane bile su Perzijska Monarhija čija se flota sastojala od feničkih i kilikijskih brodova, te Delski savez odnosno mornarica grčkih polisa predvođena Atenjanima.

Pozadina 

Godine 454. pne. Delski savez predvođen Atenom izgubio je veći dio flote u neuspješnom pokušaju pomaganja egipatske pobune protiv Perzijske Monarhije. Tokom iduće tri godine Atenjani su također neuspješno pokušali zauzeti grad Farsalu u Tesaliji, kao i Sikion te Oiniad, koji su bili saveznici Peloponeskog saveza predvođenog Spartom. Godine 451. pne. Atenjani i Spartanci su dogovorili petogodišnje primirje.

Bitka 

Nakon što je primirje skopljeno, Kimon se našao u prilici da nastavi rat protiv Perzijanaca. Sakupio je 200 savezničkih trirema i otplovio je prema Kipru, odakle je poslao 60 brodova u Egipat kako bi pomogao princu Amirteju koji se borio protiv Perzijanaca u Delti Nila. Ostatak mornarice Kimon je poveo u potporu kiparskim polisima koji su podigli ustanak, te je postavio opsadu oko grada Kitiona koji je bio perzijsko uporište.

Prilikom opsade Kimon pogiba, pa grčku mornaricu preuzima Anaksikrat koji je mjesec dana tajio Kimonovu smrt. Anaksikrat se odlučio povući, no prilikom bijega upustio se u sukob sa perzijskom flotom kod grada Salamine na istočnom Kipru. Unatoč taktičkoj grčkoj pobjedi, njihova flota prisiljena je na povlačenje zajedno sa mornaricom koja je pomagala Egipćane.

Povezano 
 Grčko-perzijski ratovi

Izvori

Vanjske veze 
 Kimon (Heritage-history.com)
 Kipar, perzijsko doba (enciklopedija Britannica)

450. pne.
Salamina
Salamina
Salamina
Salamina
Historija Kipra
Strategija (razvrstavanje)

Strategija je naziv koji se u najširem smislu kako bi se opisao nečiji dugoročni plan odnosno povezane aktivnosti usmjerene ostvarivanju jednog točno određenog cilja. Ime dolazi iz grč. i doslovno znači "vođenje vojske" (stratos=vojska, agein=voditi, strategos=vojskovođa).

Ispočetka se strategija prvenstveno odnosila na granu ratne vještine koja se danas zove vojna strategija. Međutim, s vremenom je ta riječ ušla u upotrebu kako bi opisivala slične pojmove u politici, ekonomiji i sportu pa tako postoje:

 politička strategija
 ekonomska strategija
 poslovna strategija
 sportska strategija, odnosno strategija u raznim igrama.

Pojam strategija na prostoru bivše Jugoslavije također predstavlja kolokvijalni izraz za stratešku računalnu igru. 

Uz pojam strategije je vezan i pojam taktike.
Strategija

Strategija ili vojna strategija je naziv za granu ratne vještine koja u svom najširem smislu sadrži planiranje i vođenje rata. Ime joj dolazi od grčke riječi strategos, a u drevna vremena se smatrala "vještinom generala". Strategija se bavi planiranjem i vođenjem ratnih kampanja ili pohoda, pokretom i aktivnostima snaga, te pokušajima prevare neprijatelja. 

Strategija je kao moderna vojna nauka nastala u spisima Carla von Clausewitza, koji ju definirao kao "korištenje bitaka kako bi se postigao kraj rata." Vojna strategija se često smješta u trojstvo "vještina" ili "nauka" koje čine vođenje rata; ostale su taktika, odnosno vođenje pojedinačnih bitaka, odnosno logistika ili održavanje vojski.

 
Vojska
Kriminal bijelog ovratnika

Kriminal bijelog ovratnika je izraz koji u najširem smislu označava kriminalne akte osoba koja pripadaju srednjim i višim slojevima nekog društva. Ime je dobio po engleskom izrazu white-collar (bijeli ovratnik) koji, pogotovo u SAD, označava radnu snagu koja se bavi uglavnom intelektualnim radom, pa stoga zauzima više položaje u preduzećima, ima bolje plate, te veći ugled i položaj u društvu od klasične radničke klase (blue-collar) koja se bavi uglavnom fizičkim radom.

U užem smislu izraz kriminal bijelog ovratnika označava kriminalne akte, odnosno krivična djela koja su specifična za osobe tog društvenog statusa, a to su u pravilu djela financijskog kriminala kao što su prevare, podmićivanja, pronevjere, krivotvorenje, utaja poreza, insajdersko trgovanje vrijednosnim papirima i sl. 

Kriminal bijelog ovratnika se često od ostalih vrsta kriminala razlikuje i po tome što obično ne izaziva veliku pažnju javnosti, ali ni policijskih, odnosno pravosudnih organa države. Razlozi za to su u činjenici da su počinitelji tih djela obično ne samo dobro situirani, nego i povezani s vodećim predstavnicima vlasti, odnosno vrhunski školovani odnosno stručno osposobljeni da dugo vremena kriju postojanje svojih zločina. 

Drugi važan razlog je u tome što kriminal bijelog ovratnika u pravilu ne sadrži elemente nasilja, pa ga stoga ni javnost ni država ne shvaćaju kao ozbiljnu prijetnju. 

S druge strane, dio ekonomista, sociologa i kriminologa drži da je kriminal bijelog ovratnika daleko opasniji po društvo od drugih vrsta kriminala jer je u stanju ozbiljno potkopati financijsku sigurnost države i širokim slojevima stanovništva učiniti daleko više štete nego pojedinačni akti nasilja i drugog "običnog" kriminala.

Vanjske poveznice
Ante Vranović Ministarstvo pravosuđa svjesno štiti pravosudnu mafiju, u: Pravosudna i policijska mafija (zbornik radova), urednik Darko Petričić magistar politologije, Zagreb, 2016., str. 60.-86

V. također 

 Kriminal plavog ovratnika

Bijeli ovratnik
Kriminal plavog ovratnika

Kriminal plavog ovratnika je izraz koji se u najširem smislu odnosi na kriminalne akte koji čine osobe nižeg društvenog statusa. Naziv potječe od engleskog izraza blue-collar (plavi ovratnik), koji je u SAD sinonim za tradicionalnu radničku klasu, odnosno osobe koje za život zaražuju fizičkim radom i u pravilu su slabijeg materijalnog i društvenog statusa od tzv. bijelih ovratnika (white-collar), odnosno stručnjaka koji pripadaju srednjoj i višoj klasi. Izraz kriminal plavog ovratnika se stoga ponekad definira i kao svojevrsna suprotnost izrazu kriminal bijelog ovratnika.

Kriminal plavog ovratnika se odlikuje daleko većom učestalošću, daleko većom količinom nasilja, kao i daleko većom stopom otkrivanja u odnosu na kriminal bijelog ovratnika.

Veća učestalost se najčešće objašnjava time da su zbog slabijeg materijalnog statusa osobe iz nižih društvenih slojeva imaju daleko više motiva činiti kriminalna djela, od kojih se najveći dio odnosi na imovinske delikte među kojima je najčešća krađa. 

Osobe iz nižih slojeva su također u nastojanju da ilegalno pribave materijalna dobra sklonije sve prepreke tom cilju uklanjati na najbrži mogući način, odnosno primjenjivati nasilje, koje se odražava u provalama, razbojničkim napadima, oružanim pljačkama, kao i nasiljem usmjerenim na slamanje otpora žrtava tih djela, odnosno spriječavanja njihovog svjedočenja pri čemu se vrše djela prijetnje, teške tjelesne ozljede ili ubistva.

S obzirom da je postojanje takvih zločina u pravilu teško ili nemoguće prikriti, kriminal plavog ovratnika daleko češće na sebe skreće pozornost javnosti, odnosno reakciju državnih organa, što doprinosi daleko češćem otkrivanju njihovih počinitelja. Kriminalci plavog ovratnika također u pravilu nemaju financijska sredstva kojima bi mogli osigurati kvalitetnu pravnu pomoć te izbjeći krivične sankcije.

Plavi ovratnik
Kartel

Karteli su oblik sporazumnog udruživanja istorodnih tvrtki konkurenata koje time (udruživanjem u kartel) postaju monopol. Veći profit ostvaruju diktiranjem uvjeta prodaje, monopolskim cijenama i drugim pogodnostima, a ne smanjenjem troškova i racionalizacijom, kako čine koncerni.

Članice kartela su potpuno samostalne i neovisne u svom poslovanju, ali su obvezne poštovati odredbe sporazuma o kartelu za cijelo vrijeme postojanja kartela. Da bi mogao djelovati u skladu s ciljevima udruživanja, kartel treba imati najveći udio u proizvodnji, potrošnji, trgovini ili drugoj djelatnosti ili grani u kojoj se osniva. U protivnome, djelovanje kartela na tržištu ne bi bilo djelotvorno niti bi njegovo osnivanje bilo opravdano jer bi konkurentne tvrtke koje nisu u kartelu mogle ometati ili sprečavati njegovo djelovanje.

Osnovni cilj kartela je uklanjanje međusobne konkurencije i stvaranje uvjeta za monopolski položaj i monopolsko ponašanje, a može se ostvariti, u načelu, na dva načina:
 Vlastitim razvojem i
 Potpisivanjem sporazuma o kartelu

S obzirom na područja prostiranja i djelovanja, karteli mogu biti nacionalni i međunarodni.

Ekonomija
Trust

Trustovi nastaju povezivanjem većeg broja istorodnih tvrtki. S obzirom na trajnost veza, trustovi imaju obilježja koncerna, a članice trusta - tvrtke iz jedne djelatnosti (npr. čeličane, talionice, valjaonice), tzv. horizontalni trust, sve se više udružuju s tvrtkama koje se u proizvodnom lancu ispred ili iza sektora kojim se bavi trust. Tako se stvaraju tvrtke, tzv. vertikalni trustovi, koji u svom segmentu imaju sve segmente, npr. od kopanja ili proizvodnje rude do kovina i njihove prerade u gotove proizvode (npr. boksit, glinica, aluminij, proizvodi od aluminija).

Ekonomija
Koncern

Koncerni nastaju udruživanjem većeg broja tvrtki ili poduzeća, obično iste gospodarske grane, kao što su automobilska ili elektroindustrijska, kemijska, prehrambena i druge industrije, razne proizvodne, trgovačke ili uslužne djelatnosti.

Prvi su koncerni nastali okupljanjem određenog broja tvrtki oko jedne tvrtke i njezina vlasnika, čije ime obično i nosi koncern. U suradnji s bankama, koje također postaju članice koncerna, i vlastitim kapitalom otkupljuju dionice nezavisnih tvrtki koje ih zanimaju i preuzimaju nadzor nad njihovim poslovanjem dok im se potpuno ne priključe ili postanu članice koncerna.

Cilj je poslovanja koncerna, kao i svake druge tvrtke, ostvarivanje dobiti, a svrha je udruživanja postizanje boljeg tržišnog položaja nego što ga imaju konkurenti. Na taj način koncerni rješavaju i probleme nabave sirovina, energije, repromaterijala i drugih resursa za svoje proizvodne procese i plasman vlastitih proizvoda. Tako proizvodi jednog dijela koncerna postaju sirovine ili repromaterijal za druge njegove dijelove.

U koncern se tvrtke udružuju i radi plasmana gotovih zajedničkih proizvoda krajnjim potrošačima ili kupcima.

Ekonomija

it:Società consociata
Yu Veliki

Yǔ ( (21. vijek pne.), rođen kao Sì Wénmìng ), često nazivan Yu Veliki (大禹 Dà-Yǔ), bio je prvi vladar i osnivač dinastije Xia. Povremeno se smješta među Tri Uzvišena i Pet Careva, a najpoznatiji je po tome što je naučio narod tehnike kontrole poplava kojima su ukroćene kineske rijeke i jezera.

Yu je ustanovio svoju prijestolnicu u gradu Yang City(阳城), prema Bambuskim analima, na drugu godinu svoje vladavine, a prije toga je bio premijer bivšeg kralja Shuna. Na 5. godinu svoje vladavine je iodržao sastanaka sa svim vođama država (诸侯) u Tushanu (涂山). Na 8. godinu vldavine je održao sastanak sa svim vođama država u Kuaijiju (会稽)， a kako bi osigurao svoje prijestolje, ubio je jednog od voda sjevernih država, Fangfenga (防风氏).

Yu i poplava 

Yuov otac, Gun (鯀), bio je zadužen od Yaoa (堯) da regulira poplave, ali je bio neuspješan u svom pokušaju, te ga je zbog toga pogubio kasniji vladar Shun (舜). Regrutiran kao nasljednik svog oca, Yu je počeo kopati nove riječne kanale i isušivati korita, na što je utrošio trinaest teških godina zajedno s 20.000 radnika.

Yu je poznat kao primjer ustrajnosti i odlučnosti. Slave ga kao savršenog državnog službenika. Postoje brojne priče o tome kako mu je rad na usavršavanju melioracijskih tenika bio tako važan da je samo tri puta u trinaest godina došao kod svoje kuće, ali nikada nije ušao u nju — razlog je bio taj što je bio uvjeren da će mu ponovni susret s porodicom skrenuti pažnju s problema kontrole poplava.

Shun je bio tako impersioniran Yuevim naporima da ga je odredio kao nasljednika prijestolja umjesto vlastitog sina.

Smrt 

Prema historijskim tekstovima, Yu je umro na planini Kuaiji (južno do današnjeg Shaoxinga) dok je lovio na južnoj granici svog carstva, te je tamo pokopan, a mauzolej je bio sagrađen u njegovu čast. Brojni drevni carevi su tamo odlazili kako bi obavili ceremonije u njegovu počast, uključujući Qin Shi Huanga. Hram Dayu Ling (大禹陵), je bio sagrađen na tradicionalnom mjestu održavanja ceremonija. Vladao je Kinom 45 godina prema Bambuskim analima.

Vanjski link 
 http://www.threekingdoms.com/history.htm#3_1 

Kineski carevi
Zodijak

Zodijak (životinjski krug) je pojas na nebeskoj sferi koji se rasprostire 8° sjeverno i 8° južno od ekliptike, a po njemu se prividno gibaju Sunce, Mjesec i većina planeta Sunčevog sustava. Pojas zodijaka se sastoji od 13 zviježđa (osim 12 zviježđa po kojima su nazvani horoskopski znakovi, tu je i trinaesto zviježđe Zmijonosac - Ophiuchus).

Zodijački znakovi (horoskopski znakovi) 

U astrologiji je zodijački krug od 360° podijeljen u 12 segmenata, svaki po 30°, počevši od proljetnog ekvinocija. Svaki je segment dobio ime po astronomskom zviježđu, i s njima su se približno i podudarali u 12. st. pne. kad su Babilonci uveli ovu podjelu zodijaka na zviježđa. Uslijed precesije ekvinocija i točnije definicije zviježđa znakovi zodijaka i zviježđa se ne podudaraju.

Vanjske poveznice 
 Zodijakalni znakovi 
 Dnevni horoskop za znakove zodijaka 

Nebeska tijela
Astrologija
Ovan (znak)

Ovan (lat. Aries) je jedan od 12 horoskopskih znakova. Osobe rođene od 20.3. do 20.4. su rođene u znaku Ovna.

 Vladajući planet - Mars, Pluton
 Element - vatra
 Boja - Crvena
 Dragi kamen - Dijamant
 Metal - željezo, čelik
 Cvijet - Čičak
 Životinja - Ovan

Eksterni linkovi 

 Ovan karakteristike 
 Katakteristike muškaraca rodjenih u ovnu
 Katakteristike žena rodjenih u ovnu
Horoskopski znak Ovan

Astrologija
Bik (znak)

Bik (lat. Taurus) je jedan od 12 horoskopskih znakova. Osobe rođene od 20.4. do 21.5. rođene su u znaku bika.

 Vladajući planet - Venera 
 Element - Zemlja
 Boja - ružičasta, svjetloplava, svjetolozelena
 Dragi kamen - safir, smaragd, bijeli koralj, alabaster
 Metal - Bakar
 Cvijet - Ruža, verbena, ljiljan, lan, maslina, datulje, pinija, vanilija 
 Životinja - govedo, golubica, fazan, vrabac, slavuj, zec, lastavica, labud

Vanjske veze 

 Bik karakteristike 

Astrologija
Blizanci (znak)

Blizanci (lat. Gemini) su jedan od 12 horoskopskih znakova. Osobe rođene od 21.5. do 22.6. rođene su u znaku blizanaca.

 Vladajući planet - Merkur 
 Element - Zrak
 Boja - Žuta, narančasta
 Dragi kamen - Ahat
 Metal - Živa, platina, aluminij
 Cvijet - Lale 
 Životinja - Lisica, leptiri

Vanjske veze 

 Blizanci karakteristike 

Astrologija
Rak (znak)

Rak (lat. Cancer) je jedan od 12 horoskopskih znakova. Osobe rođene od 22. lipnja do 23. srpnja su rođene u znaku raka.

 Vladajući planet - Mjesec 
 Element - Voda
 Boja - srebrnosiva
 Dragi kamen - Biser, Oniks
 Metal - Srebro, Selen
 Cvijet - Medvjeđa šapa
 Životinja - Životinje s ljušturom

Vanjske poveznice 
 Rak karakteristike 

Astrologija
Lav (znak)

Lav (lat. Leo) je jedan od 12 horoskopskih znakova. Osobe rođene od 22.7. do 23.8. rođene su u znaku lava, po novom kalendaru.

Astrologija
Djevica (znak)

Djevica (ijek.) ili devica (ek.) (lat. Virgo), jedan od 12 horoskopskih znakova. Osobe rođene od 23.8. do 22.9. rođene su u znaku djevice.

 Vladajući planet - Merkur 
 Element - Zemlja
 Boja - Mornarsko plava, bijela, siva
 Dragi kamen - Sardoniks
 Metal - Živa, aluminij, nikal
 Cvijet - Cvijeće živih boja, neven, tratinčica, endivija
 Životinja - Domaći ljubimci, mravi, kornjača, pas

Eksterni linkovi 

Astrologija
Vaga (znak)

Vaga (lat. Libra) je jedan od 12 horoskopskih znakova. Osobe rođene od 23.9. do 22.10.

 Vladajući planet - Venera 
 Element - Zrak
 Boja - Ružičasta
 Dragi kamen - Safir
 Metal - Bakar, bronza
 Cvijet - Hortenzija
 Životinja - Gušteri

Astrologija
Škorpion (znak)

Škorpion ili Škorpija (lat. Scorpio) je jedan od 12 horoskopskih znakova. Osobe rođene od 23.10. do 21.11. su rođene u znaku škorpiona.

 Vladar 8. kuće horoskopa
 Vladajući planet - Mars, Pluton 
 Element - Voda
 Godišnje doba: sredina jeseni
 Boja - jarke, a stroge; tamnocrvena, crna, smeđa, boja trule višnje, crna, tamnozelena, srebrnosiva, tamnoljubičasta
 Dragi kamen - Opal
 Kovine - Olovo, željezo, crveno zlato
 Cvijet - Pelargonija
 Drvo - glog, bor, božikovina
 Životinja - Kukci, kućne životinje

Astrologija
Strijelac (znak)

Strijelac (ijek.) ili strelac (ek.) (lat. Saggitarius) je jedan od 12 zodijačkih znakova. Osobe rođene od 22.11. do 21.12. rođene su u znaku strijelca.

 Vladajući planet - Jupiter
 Element - Vatra
 Boja - Ljubičasta, tirkizna, tamnoplava
 Dragi kamen - Tirkiz, Smaragd, Plavi safir
 Metal - Kalaj
 Cvijet - Orhideja
 Biljke - Eukaliptus, Agava
 Životinja - Konj

Eksterni linkovi 
 

Astrologija
Kazimierz Nowak

Kazimierz Nowak (1897 - 1937) je bio poljski putnik, korespodent i fotograf, rođen u Stryi. Posle Prvog svetskog rata živeo je u Poznanju.

Od 1931. do 1936. putovao je sam, peške i biciklom po Africi. Pokrio je razdaljinu od 40.000 km. On je bio verovatno prvi čovek koji je postigao ovako nešto. Objavljeno je u knjizi pod nazivom “Biciklom i peške po Crnom Kontinentu”. Preminuo je u Poznanju.

Eksterni linkovi 

 Poljski oficijelni website
 "Biciklom i peške po Crnom Kontinentu" (Poljski)

Poljski fotografi
Poljski novinari
Poljski putopisci
Biografije, Poznanj
Jarac (znak)

Jarac (lat. Capricorn) je jedan od 12 horoskopskih znakova. Osobe rođene od 22.12. do 20.1. rođene su u znaku jarca.
 Vladajući planet - Saturn 
 Element - Zemlja
 Boja - Tamnosiva, crna, smeđa
 Dragi kamen - Tirkiz
 Metal - Olovo
 Cvijet - Bršljan, maćuhica
 Životinja - Koza

Astrologija
Vodenjak (znak)

Vodenjak ili Vodolija (lat. Aquarius) je jedan od 12 horoskopskih znakova. Osobe rođene od 21.1. do 20.2 su rođene u znaku vodenjaka. 

 Vladajući planet - Uran, Saturn
 Element - Zrak
 Boja - Tirkizna, plava
 Dragi kamen - Akvamarin
 Metal - Titan, olovo, aluminij
 Cvijet - Orhideja, zanovijet
 Životinja - Velike ptice

Astrologija
Ribe (znak)

Ribe (lat. Pisces) su jedan od 12 horoskopskih znakova. Osobe rođene od 20.2. do 20.3. rođene su u znaku riba.

 Vladajući planet - Neptun, Jupiter
 Element - Voda
 Boja - Ljubičasta, srebrna
 Dragi kamen - Hematit
 Metal - Titan, kositar, bronca
 Cvijet - Lopoč
 Životinja - Ribe

Astrologija
Harari

Harari se može odnositi na:
 Harari (narod) u Etiopiji
 Harari jezik
 Regija Harari u Etiopiji
 Michael Harari (1927 -), izraelski obavještajac

V. također 
 Harare, glavni grad Zimbabvea
 Rafik Hariri